text: Falsk alarm om skyderi på skole
  20 november 2012 kl. 08.54
  Syd- og Sønderjyllands Politi sendte en stor styrke af til EUC i Aabenraa efter en alarm om skoleskyderi. Det viste sig dog at være falsk alarm.
  Syd- og Sønderjyllands Politi fik i morges en melding om, at der muligvis var en skoleskydning i gang på EUC i Aabenraa. Det udløste storalarm.
  Efterfølgende viste det sig dog at være falsk alarm.
  En af skolens medarbejdere kom ved et uheld til at starte skolens skoleskyderi-beredskab. Et beredskab, hvor eleverne får en sms om, at de skal flygte. 
  Politiet efterforsker nu, hvordan fejlen kunne opstå.
  